Ole Højer Hansen

Ole Højer Hansen (født i 1956 i København) er en dansk komponist, producer, lyddesigner og billedkunstner.

Hansen har siden 1981 - udover en karriere som soloartist - arbejdet professionelt med komposition og lyddesign til teater, ballet, film/tv, både i Danmark og internationalt. Han har udgivet mere end 20 albums; som soloartist og med: Electribute, Electric Enemy, RO, Trusted Enemy, samt en række soundtracks.

Som teaterkomponist og -lyddesigner, fik Ole Højer Hansen sit internationale gennembrud, med forestillingen EVA, som han skabte sammen med sin gode ven og kollega - teater-instruktøren Malte Claudio Lind, i starten af 90'erne. EVA var en dramatisering af, den belgiske tegner, ' verdensberømte comic-book af samme navn. EVA turnerede i 3 sæsoner i Skandinavien, Belgien (Comes' hjemland) og Frankrig mellem 1991 og 1995. Forestillingen åbnede den berømte tegneseriefestival Festival International De La Bande Dessinée Angoulême  i Frankrig i 1992 - og blev i Fransk TV,  anmeldt som den mest franske forestilling i mange år.

Han etablerede i 2007 produktionsselskabet Dubtrack Media & Music, som også rummer musikselskabet Dubtrack Music.

Hansen var keyboardspiller, sanger i det danske triprock- og electronicaband Trusted Enemy. I 2010 startede han desuden soloprojektet Electric Enemy, som et søsterprojekt til Trusted Enemy. Bandet skiftede i 2015 navn til Electribute.

Han er desuden en del af duoen RO, et projekt, der arbejder improvisatorisk i live-sammenhænge. Duoen består af Richardt Nielsen på vokal og Ole Højer Hansen på keyboard.

Som live-artist blander Ole Højer Hansen tracks fra sit store bagkatalog, med elementer af improvisation, reallyd og brugbare tilfældigheder - i et drømmende, glitchy, melodisk og rytmisk ambient-house univers.

"Fields of Noise" - er en serie ambient-albums af Ole.Hvor han skaber et lydunivers som refererer til lyde, støj og glitches i vores omgivelser. Musikken bevæger sig i samspillet mellem field-recordings, konventionelle instrumenter, stemmer og synthesizers - manipuleret gennem analoge og digitale effektkæder. Covers til de forskellige Fields of Noise albums - er alle skabt som en del af kompositionen.

2019 bød på genkomponering og genopsætning af 90'ser succesen: musikforestillingen "Sally's Valley", som Hansen også har skrevet manuskriptet til. Nyopsætningen præsenterede Danser og nycirkus-artist Esther Wrobel som "den fysiske" Sally og Nana Schwartzlose som "den syngende" Sally. Soundtracket til forestillingen er udgivet på Dubtrack Music.

"Addicted Angels" er en international duo, bestående af Pako Soull Kool (Portugal) og Ole Højer Hansen. Debutalbummet "Addicted Angels" udkom på Dubtrack Music november 2019. Opfølgeren "Lemon & Spices udkom i 2022.

Ved siden af musikken har Hansen skabt visuals og animationer til flere danske teaterproduktioner, festivaler og events. Bl.a. Gøgereden (Jomfru Ane Teatret), Kling Klang (Det lille Turnéteater), Jeg kender en dansker (Får 302), Den lille pige fra havet og Ind i maleriet (Teatret Månegøgl), Carl Nielsen Black | White (Nørregaards Teater) og STØJ festivalen. 

I 2016 var han komponist, visuel designer og musiker i koncertteater-forestillingen 3 søstre på Nørregårds Teater, Odense. 

2020 Komponist og kapelmester i forestillingen IDA (Nørregaards Teater)

Diskografi

Referencer

Eksterne henvisninger 
 

Komponister fra Danmark
Personer fra København
Musikere fra Danmark
Keyboardspillere fra Danmark
Filmkomponister fra Danmark